Datum: 28. 6. 2021

**ZADEVA: *Odgovori na vprašanja 3***

**ZVEZA: JHL-10/21**

Spoštovani,

s strani gospodarskega/ih subjekta/ov smo prejeli vprašanje/a v zvezi z razpisno dokumentacijo za javno naročilo št. **JHL-10/21 »Zagotavljanje konvergenčnih storitev mobilne, IP in fiksne telefonije«**, zato vam v nadaljevanju posredujemo odgovor/e.

Sestavni del razpisne dokumentacije so tudi vse morebitne spremembe, dopolnitve in popravki razpisne dokumentacije (katere sestavni del je okvirni sporazum), ter pojasnila in odgovori na vprašanja ponudnikov s strani naročnika. Ponudniki naj pri pripravi ponudbe upoštevajo odgovore/pojasnila naročnika.

Lepo pozdravljeni!

JAVNI HOLDING Ljubljana, d.o.o.

Sektor za javna naročila

1. **VPRAŠANJE**

**Datum prejema: 23.06.2021 08:34**

Točka 1.8 (ter 8. člen okvirnega sporazuma za fiksno telefonijo, zadnji odstavek):

1. kaj pomeni integracija naročnikove obstoječe opreme oz. zakaj je ta potrebna, če naročnik vso opremo najema?

2. V kolikor ne gre za napako vas prosimo za seznam vse opreme (proizvajalec, model), ki jo je potrebno /mogoče integrirati pri vsakemu od naročnikov.

3. Ali je ta oprema v lasti posameznega naročnika? Prosimo za informacije o opremi, da lahko pripravimo optimalno ponudbo.

4. Domnevamo da tveganje okvare naročnikove opreme nosi naročnik sam, ki bo v primeru okvare nudil nadomestilo, ali pa mora izvajalec prevzeti tudi vzdrževanje opreme v lasti naročnika, ki bi jo prevzel?

5. Ali pravilno razumemo, da v primeru prevzema opreme gre za opremo, ki je naročnik ne bo uporabljal v druge namene, da se s tem zagotovi ustrezen nivo zagotavljanja storitev?

**ODGOVOR:**

1. Naročnik ima v lasti 34 IP telefonov Cisco, ki jih obstoječe uporablja in so priključeni na sistem ponudnika. Te aparate bi želeli uporabljati tudi v prihodnje. Naročnik dodatno pojasnjuje, da je najem številk za te priključke (med drugimi) predviden v postavki ponudbenega predračuna 2.40 »Naročnina za telefonsko številko brez terminalne opreme«. Naročnik še na splošno dodaja, da je potrebno vso opremo (najeto in v lasti) vključiti (integrirati) v informacijsko infrastrukturo sistema naročnikov.
2. Lokacije naročnikov in ostala specifikacija, potrebna za vzpostavitev fiksne in IP telefonije, je razvidna iz priloge »Tehnična specifikacija in ostale tehnične zahteve in pogoji«. Naročnik v točki 5.2.1.1 IP Oprema v rubriki Seznam obstoječe lastne IP opreme navaja model opreme, ki jo ima v lasti.
3. Lastnik opreme je JAVNI HOLDING Ljubljana, d.o.o.. Prosimo glejte tudi odgovor na prvi dve vprašanji.
4. Da, v primeru naročnikove lastne opreme le ta ni predmet vzdrževanja. Ponudnik zagotovi ustrezen priključek z javno številko za priklop. V primeru odpovedi naročnik lahko kot nadomestno opremo naroči iz ponudbe priključkov skupaj z aparatom (sprememba storitve). Glede tveganje okvare naročnikove opreme pa naročnik pojasnjuje, da je vprašanje splošno, ter dodaja, da v kolikor bi okvaro povzročil izvajalec, nosi stroške odprave okvare izvajalec po splošnih načelih odškodninske odgovornosti, sicer pa v skladu s področno zakonodajo strošek okvare naročnikove lastne opreme nosi naročnik.
5. Vprašanja je splošno, vendar (na splošno) se oprema uporablja v skladu z njenim namenom in funkcionalnostjo, torej je v povezavi z navedenim odgovor da.
6. **VPRAŠANJE**

**Datum prejema: 23.06.2021   08:35**

1. Ali naročniki imajo izdelano notranje IP omrežje (glede na to da imajo sedaj IP telefonijo domnevamo da polaganje pasive IP pri naročnikih ni predmet razpisa - gre za storitve nudenja javnega klicnega telefonskega omrežja)?

2. Ali mora biti ponujena IP oprema (stikala, centrale, telefoni) nova ali lahko npr. obstoječi ponudnik storitev uporabi obstoječe aparate in naprave, novi ponudniki pa dostavijo drugo razbljeno IP opremo in aparate (naročnik namreč sicer daje neupravičeno prednost obstoječemu ponudniku, saj mu dovoljuje uporabo rabljene opreme, ostalim pa ne)?

**ODGOVOR:**

1. Vprašanje je sicer zelo splošno zastavljeno, vendar pasivno omrežje ni predmet povpraševanja in se uporabi obstoječe.
2. Oprema mora biti nova. Tudi obstoječi ponudnik bo moral (v primeru, da bi bil izbran kot najugodnejši ponudnik) vse aparate zamenjati, ker obstoječi tudi ne izpolnjujejo zahtev tehničnih specifikacij iz priloge »Tehnična specifikacija in ostale tehnične zahteve in pogoji«. Navedeno je opredeljeno tudi v predmetnem okvirnem sporazumu (2. odstavek 17. člen).
3. **VPRAŠANJE**

**Datum prejema: 23.06.2021   08:56**

Tehnični pogoji:  
- kader z veljavnim certifikatom za LAN: v kolikor ima proizvajalec le enonivojski certifikat (šteje za strokovnjaka na LAN področju), ali lahko prijavimo 2 kadra s takšnim ceritifkatom?

**ODGOVOR:**

Naročnik bo navedeno upošteval kot ustrezno. Ponudnik naj z lastno izjavo potrjeno s strani proizvajalca opreme navedeno tudi potrdi.

1. **VPRAŠANJE**

**Datum prejema: 23.06.2021 11:09**

Vzorec okvirnega sporazuma Mobilna telefonija:

Določilo 13. člena: določenih podatkov izvajalec po veljavni zakonodaji ne sme hraniti - ali pravilno razumemo, da se obveznost nudenja podatkov po 13. členu nanaša na hrambo podatkov v okviru zakonskih omejitev?

**ODGOVOR:**

Seveda, hramba podatkov je predvidena samo v okviru zakonskih omejitev oz. v skladu z veljavno področno zakonodajo.

1. **VPRAŠANJE**

**Datum prejema: 23.06.2021 11:10**

Vzorec okvirnega sporazuma Fiksna IP telefonija:

Določilo 6. člena, enako 17. člena: predlagamo daljši rok izvedbe, saj pri novem ponudniku izvedba prej kot v 60. dneh na vseh lokacijah objektivno praktično ni izvedljiva - podpis pogodb, sama dobava opreme (po naročilu) znaša 30 dni, nekaj časa pa se potrebuje še za postavitev in zagon. Prosimo za podaljšanje roka izvedbe na 60 dni.

**ODGOVOR:**

Naročnik potrjuje možnost podaljšanja dobave in namestitve opreme na 60 koledarskih dni. Naročnik v predmetnih okvirnih sporazumih za storitve fiksne telefonije in storitve IP telefonije, najem IP opreme in postavitev sistema IP telefonije, spreminja vsebino (samo) v delu kot sledi:

**NAROČNIKI JAVNA PODJETJA**

Okvirni sporazum za izvedbo »Storitve fiksne telefonije in storitve IP telefonije, najem IP opreme in postavitev sistema IP telefonije«

1. odstavek, 6. člena predmetnega okvirnega sporazuma, se po novem glasi:

»Rok dobave opreme, potrebne za vzpostavitev fiksne telefonije, je največ šestdeset (60) koledarskih dni od začetka veljavnosti okvirnega sporazuma. Izvajalec se zavezuje v tem času zmontirati, namestiti, testirati in integrirati novo opremo za postavitev sistema fiksne telefonije na lokaciji naročnika. Lokacije naročnikov in ostala specifikacija, potrebna za vzpostavitev fiksne telefonije, je razvidna iz priloge »Tehnična specifikacija in ostale tehnične zahteve in pogoji«, ki predstavlja sestavni del razpisne dokumentacije in tega okvirnega sporazuma.«

2. odstavek, 17. člena predmetnega okvirnega sporazuma, se po novem glasi:

»Rok dobave nove IP opreme za postavitev sistema IP telefonije je največ šestdeset (60) koledarskih dni od začetka veljavnosti okvirnega sporazuma. Izvajalec se zavezuje zmontirati, namestiti, testirati in integrirati novo opremo za postavitev sistema IP telefonije ter telefonske aparate na vseh lokacijah (posameznega) naročnika najkasneje v roku šestdesetih (60) koledarskih dni od dne dobave opreme.«

**NAROČNIK MOL**

Okvirni sporazuma za izvedbo »Storitev fiksne telefonije«. 1. odstavek, 11. člena predmetnega okvirnega sporazuma, se po novem glasi:

»Rok dobave opreme potrebne za vzpostavitev fiksne telefonije je največ šestdeset (60) koledarskih dni od začetka veljavnosti tega okvirnega sporazuma. Izvajalec se zavezuje v tem času zmontirati, namestiti, testirati in integrirati novo opremo za postavitev sistema fiksne telefonije na lokaciji naročnika.«

1. **VPRAŠANJE**

**Datum prejema: 24.06.2021 11:30**

Zakaj je v specifikaciji opreme v določenih postavkah zahtevan/dovoljen priklop analogne naprave v IP telefonsko omrežje preko analognega vmesnika, pri določenih postavkah pa je zahtevan priklop neposredno preko analogne linije, brez vmesnika. Z zahtevo po vključitvi izključno preko analogne linije se namreč favorizira operater Telekom Slovenije, ki edini nudi to storitev.

**ODGOVOR:**

Na posameznih lokacijah obstoječ ponudnik zagotavlja analogne priključke iz javnega omrežja PSTN kot je navedeno v povpraševanju. Naročnik je pri pripravi odgovora, ponovno pregledal vsebine ter preko <https://www.telekom.si/veleprodaja/zakup-storitev-in-omrezja/wlr-medoperaterski-zakup-narocniskih-prikljuckov> dobil dodatno informacijo, da se navedenih priključkov s strani Telekom Slovenija od 1.8.2021 ne zagotavlja več. Naročnik posledično umika zahtevo iz povpraševanja oz. javnega naročila. Ponudniki lahko ponudijo oba tipa analognih priključkov preko IP omrežja z analognim vmesnikom. Pri tipu priključka »brez vmesnika« za potrebe alarmov, dvigal se dodatno zagotovi neprekinjeno napajanje opreme.

1. **VPRAŠANJE**

**Datum prejema: 28.06.2021   07:42**

Spoštovani,  
javno naročilo ste objavili v času večjega števila dopustov in odsotnosti z delovnega mesta sodelavcev in partnerjev pri morebitnem izvajanje javnega naročila (pripravi in oddaji ponudbe). Zaradi navedenega prosimo za podaljšanje roka za oddajo ponudb vsaj za en teden.  
Hvala za pozitiven odgovor.

**ODGOVOR:**

Naročnik je rok za oddajo ponudb postavil v skladu s 40. členom ZJN-3, zato ga ne bo podaljšal in ostane nespremenjen.